RESOLUCIÓN do 13 de abril de 2026 pola que se conceden as axudas convocadas ao abeiro da Orde do 13 de xaneiro de 2026 pola que se establecen as bases reguladoras para a concesión de subvencións ás agrupacións de persoal voluntario de protección civil de concellos de menos de 50.000 habitantes, mancomunidades ou agrupacións de concellos galegos, e se convocan para o ano 2026 (código de procedemento PR460A).
Consellería de Presidencia, Xustiza e Deportes — III. Outras disposicións — 21/04/2026

Antecedentes:
Primeiro. No
Diario Oficial de Galicia
núm. 18, do 28 de xaneiro de 2026, publicouse a Orde do 13 de xaneiro de 2026 pola que se establecen as bases reguladoras para a concesión de subvencións ás agrupacións de persoal voluntario de protección civil de concellos de menos de 50.000 habitantes, mancomunidades ou agrupacións de concellos galegos, e se convocan para o ano 2026.
Segundo. Ao abeiro da indicada convocatoria, as entidades interesadas que figuran no anexo a esta resolución presentaron a correspondente solicitude de axudas.
Terceiro. O 25 de marzo de 2026 o órgano instrutor formulou a proposta de concesión de axudas das solicitudes presentadas polos importes que se indican no anexo.
Consideracións legais e técnicas:
Primeira. A persoa titular da Dirección Xeral de Emerxencias e Interior é competente para resolver as solicitudes de subvencións ás agrupacións de voluntarios de protección civil de concellos de menos de 50.000 habitantes, mancomunidades ou agrupacións de concellos galegos, de acordo coa delegación outorgada ao seu favor polo conselleiro de Presidencia, Xustiza e Deportes na disposición derradeira primeira da Orde do 13 de xaneiro de 2026.
Segunda. As entidades solicitantes cumpren os requisitos previstos na orde de convocatoria para seren beneficiarias, e a súa solicitude axústase ás previsións da Lei 9/2007, do 13 de xuño, de subvencións de Galicia, e á súa normativa de desenvolvemento. Xa que logo, analizado o contido do expediente, do informe de valoración e da proposta formulada polo órgano instrutor, considérase axeitado o outorgamento das axudas nas contías da proposta indicada.
Terceira. De conformidade co disposto no artigo 45 da Lei 39/2015, do 1 de outubro, do procedemento administrativo común das administracións públicas, e no artigo 12 da referida Orde do 13 de xaneiro de 2026, esta resolución será obxecto de publicación no
Diario Oficial de Galicia
e producirá os efectos da notificación.
De acordo co exposto,
Primeiro. Concederlles ás entidades que figuran no anexo e polos importes que nel se indican as subvencións con cargo á aplicación orzamentaria 05.06.212A.481.0, código do proxecto 2015 00106, para os gastos de natureza corrente que posibiliten o funcionamento das AVPC dentro dos respectivos concellos e a súa colaboración nos plans e programas de protección civil da Xunta de Galicia.
Segundo. As entidades beneficiarias asumen as obrigas establecidas con carácter xeral nas bases reguladoras e na normativa de subvencións, especificamente as previstas no artigo 14 das bases.
Terceiro. De acordo co artigo 17 das bases reguladoras, estas axudas son compatibles coa percepción doutras subvencións, ingresos ou recursos para a mesma finalidade. No entanto, o importe destes en ningún caso poderá ser de tal contía que, illadamente ou en concorrencia con outros, supere o custo da actividade subvencionada.
Cuarto. Segundo o artigo 15 das bases reguladoras, para as subvencións solicitadas poderase aboar un anticipo de ata o 80 % da subvención concedida, sempre e cando a cantidade da axuda non exceda os 18.000 € e nos casos en que o gasto exixa pagamentos inmediatos.
Quinto. De acordo co disposto no artigo 16 da Orde do 13 de xaneiro de 2026, o 30 de setembro deste ano será o último día para presentar a documentación xustificativa dos gastos efectuados ao abeiro desta convocatoria. Poderanse admitir os documentos xustificativos por gastos efectuados, de acordo co artigo 4 da citada orde, entre o 1 de xaneiro e o 30 de setembro de 2026. No caso de que os gastos totais xustificados e admitidos sexan inferiores ao importe da subvención concedida, practicarase a redución proporcional correspondente, sempre que se cumprisen os obxectivos previstos. Entenderase que queda por conta da persoa ou entidade beneficiaria a diferenza de financiamento necesario para a total execución da actividade subvencionada.
Contra esta resolución, que esgota a vía administrativa, poderase interpoñer potestativamente recurso de reposición ante o mesmo órgano que a ditou, no prazo dun mes contado desde o día seguinte ao da súa publicación no
Diario Oficial de Galicia
, ou ben, alternativamente, poderá ser impugnada directamente ante a Sala do Contencioso-Administrativo do Tribunal Superior de Xustiza de Galicia, no prazo de dous meses computados do mesmo xeito, consonte o artigo 12.2 das bases reguladoras.
Santiago de Compostela, 13 de abril de 2026